**Ո Ր Ո Շ ՈՒ Մ**

**Կատարողական վարույթը կասեցնելու մասին**

10.05.2016թ. ք. Երևան

ՀՀ ԱՆ ԴԱՀԿ ծառայության Երևան քաղաքի Կենտրոն և Նորք–Մարաշ բաժնի հարկադիր կատարող, արդարադատության ավագ լեյտենանտ Կարեն Կարապետյանս, ուսումնասիրելով 13.07.2015թ. վերսկսված թիվ 01/02-7791/15 կատարողական վարույթի նյութերը՝

**Պ Ա Ր Զ Ե Ց Ի**

ՀՀ Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության առաջին ատյանի դատարանի կողմից 23.06.2015թ. տրված թիվ ԵԿԴ 0188/02/14 կատարողական թերթի համաձայն պետք է՝ Արման Յուրիկի Սիմոնյանից հօգուտ Հռիփսիմե Հայրապետյանի բռնագանձել 2.200.000 ՀՀ դրամը որպես 10.10.2014թ. պայմանագրով վերցրած և չվերադարձված փոխառության գումար,

2.200.000 ՀՀ դրամին ՀՀ քաղաքացիական օրենսգրքի 411 հոդվածով հաշվեգրվող ՀՀ կենտրոնական բանկի կողմից սահմանված հաշվարկային դրույքը` սկսած 21.12.2014 թվականից մինչև պարտավորության փաստացի կատարումը,

40.000 ՀՀ դրամ որպես փաստաբանի վարձատրության համար վճարման ենթակա գումար,

44.000 ՀՀ դրամ նախապես վճարված պետական տուրքի գումար։

Բռնագանձել բռնագանձման ենթակա գումարի 5 տոկոսի չափով գումար որպես կատարողական գործողությունների կատարման ծախս:

Կատարողական գործողությունների ընթացքում պարզվել է, որ պարտապանին պատկանող գույքը չի բավարարում պարտապանի պարտավորությունները կատարելու համար։

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով**

**Ո Ր Ո Շ Ե Ց Ի**

Կասեցնել 13.07.2015թ. վերսկսված թիվ 01/02-7791/15 կատարողական վարույթը 60-օրյա ժամկետով:

**Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.**

**Սույն որոշումը երկու աշխատանքային օրվա ընթացքում հրապարակել** [**www.azdarar.am**](http://www.azdarar.am) **ինտերնետային կայքում.**

**Որոշման պատճենն ուղարկել կողմերին.**

**Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

Հարկադիր կատարող՝ Կ.Կարապետյան